Hlboča

Hlboča alebo Dolina Hlboče je národná prírodná rezervácia v pohorí Malé Karpaty v podcelku Pezinské Karpaty v časti Smolenická vrchovina západne od Smoleníc. Zaberá takmer celú Hlbočiansku dolinu a východné svahy vrchu Driny. Nachádza sa v katastrálnom území obce Smolenice, okres Trnava v Trnavskom kraji. Vyhlásená bola v roku 1981 na rozlohe 123,07 ha, bez ochranného pásma. Nachádza sa v nej Hlbočiansky prameň pitnej vody a občasný Hlbočiansky vodopád. Rezervácia je súčasťou CHKO Malé Karpaty. Na území rezervácie platí 5. stupeň ochrany. Chráneným územím prechádza značená turistická trasa i Náučný chodník Smolenický kras. Ochrana Predmetom ochrany sú: Zachovalé lesné spoločenstvá na rôznych horninách s bohatstvom druhov sucho a teplomilnej flóry a fauny a krasových foriem na vedeckovýskumné, náučné a kultúrno-výchovné ciele. Galéria Referencie Iné projekty Commons ponúka multimediálne súbory na tému Hlboča Externé odkazy Hlboča v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape